Ek ken ‘n ou, ou grappie | Lewies Mymer
Ek ken ‘n ou, ou grappie
May 23, 2010 Lewies Mymer	24 Comments
Netnou bel Skoonpa om te hoor van Die Vinger. Nou, ek het al van Skoonpa vertel. Hy vier vanjaar, DV, 89. Toe hy nou hoor van die veloorplanting wat ek more moet ondergaan, skop sy langtermyn geheue in, en hy vertel hierdie grappie om my te troos: (‘n Ou grappie, sê hy, wat so lank in sy geheue gebêre is dat dit nou eers na vore kom so met my spinnefokvinger)
Die ou moet ‘n veloorplanting op sy bo-lip kry. Maklik né, maar hy het ‘n snor wat hy nie wil prysgee nie. ‘n Chick wat by die dokter werk bied haar hulp aan . Hy kan maar ‘n velletjie kry van haar suidelike anatomie, daar is genoeg hare om die snor in stand te hou. (Skoonpa het dit meer grafies beskryf)
Alles loop toe goed af, met die een enkele probleem. As die ou nou aan daai deng denk, begin sy bo-lip bewe.
You rock Skoonpa! As ek kan oud word met jou positiewe kyk op die lewe, met jou sin vir humor, sien ek kans!!
(so terloops, hoe plaas mens ‘n link, so in blou wat sê hier, is daar iemand daar buite wat my kan help?
Hoogagtend die uwe in konstipasie
Previous PostKeer vir jou gatsak Lewies!Next PostBaberspan se knewel.
24 thoughts on “Ek ken ‘n ou, ou grappie”
Dit weet ek ook nie, Lewies, maar ek gaan kom kyk wat die ander te se het.Great skoonpa wat jy het. My ou moeder word 88 en rock steeds op blue sued shoes.
Nou sien jy Lou, wat worry jongelinge soos ek en jy!
Dankie Therina, Ek is nou behoorlik gatvol vir die situasie.
Sterkte Lewies…hoop alles verloop goed en glad!
So bly om te sien die stelsel kry anner ook onner. daar’s goed wat ek net nie gedoen kry nie. daar is al ‘n slag deur Admin geopereer aan my profile – steeds nie suksesvol. hoop jou opereerder is stukke beter. Sterkte vir die skalpel.
Só skep jy ‘n link:1) Highlight die ‘hier’ in jou teks.2) Gaan dan na die 4de icon van links op die task bar. Dis so ‘n kettingskakeltjie reg langs die boompie. As jy jou muis oor hom beweeg, staan daar ‘insert/edit link’. Kliek op hom en ‘n nuwe venstertjie sal oopmaak. 3) Minimise alles en gaan na dit wat jy wil link. Copy dan daardie hele webadres. 5) Gaan nou terug na jou link-venstertjie en Paste die webadres in die URL-boksie. 6) Kliek op insert en siedaar! Blou is jou ‘hier’.Sterkte vir môre!
Ek het êrens gellees/gehoor die ouens wat voor 1950 gebore is sal IT gestrem wees. In my geval steek daar nogal waarheid in!
Uiteindelik aanvaar mens maar die situasie en blog voort!
Dankie Kelkie. Ek het almal se raad hieroor gefile vir latere gebruik.
Dankie Flenters. Nil per os vanaf 22:00 gisteraand. Nou verbeel ek my ek is ondraaglik honger, en ek mis die koffie kick start!
Dankie Faansie. Ek gaan dit probeer.
Ek doen die blog ook soms in Word, veral as ek nou iets gewigtigs (!) wil kwyt raak. Gee mens kans om te edit. Dankie!
He,he hy klink nog lekker skerp Lewies! Sterkte vir more.
Hehehe. Goeie een Lewies!
Gou kom kyk of die vinger al kan tik…
Hi Tweeling! Dankie, ek is darem nou weer by die huis.
Haai Lisa, so al aan die een kant!
ooo jel , baie sterkte met daai spinnefokvigner en die bewende bo-lip!!!!!
Klink maar lekker gekrok né!
Hehehe! Oulik….Ek sien jy het genoeg raad gekry oor die URL-ding.Ps Dit is jy wat 3de plek gekry het met jou ‘Kuikenmoord’ nê? Ek wou net sê dit is werklik PUIK geskryf en BAIE geluk met jou prys!O-ja, sterkte met die vinger. 🙂
Haai Annabelle, ja, dis ekke, die einste, en dankie! (ook vir die vinger!)